
	Trosolwg o’r swydd   
	Mae hon yn swydd weinyddol mewn sefydliad.  

	Crynodeb  
	Bydd deiliad y swydd yn darparu cymorth gweinyddol i staff preswyl ac unedau sy'n cynnal y systemau gweinyddol o fewn amserlenni penodedig ar gyfer y sefydliad.
Mae hon yn swydd anweithredol heb unrhyw gyfrifoldebau rheolaeth linell. 

	Cyfrifoldebau, Gweithgareddau a Dyletswyddau  
	Bydd rhaid i ddeiliad y swydd gyflawni’r cyfrifoldebau, y gweithgareddau a’r dyletswyddau canlynol: 
· Diweddaru Hysbysiadau i Garcharorion, Hysbysiadau Gwybodaeth i Staff a ffolderi Llywodraethwyr/Gorchmynion Gweithredol, gan sicrhau bod copi o'r dogfennau diweddaraf yn cael eu harddangos ar yr hysbysfyrddau a'u tynnu i lawr wedyn. 
· Diweddaru cronfa ddata Asesu Risg Rhannu Celloedd (CSRA) a phasio asesiadau risg wedi'u diweddaru at reolwr yr adenydd 
· Cydlynu dyddiaduron/cyfarfodydd ar gyfer unedau preswyl a Phennaeth y Swyddogaeth  
· Coladu a diweddaru'r rhestr swyddogion personol yn wythnosol 
· Gweithredu fel pwynt cyswllt ar gyfer y broses gwyno. Y broses gofnodi, dyrannu a dosbarthu ymatebion bob dydd ac anfon nodiadau atgoffa os oes angen, er mwyn sicrhau bod terfynau amser yn cael eu bodloni  
· Sicrhau bod y ffigurau ar gyfer Grwpiau Pobl Ddu a Lleiafrifoedd Ethnig  (BME) yn cael eu diweddaru a'u hanfon i'r tîm cydraddoldeb bob wythnos 
Ymgymryd â thasgau gweinyddol eraill, gan gynnwys:  
· Trefnu, cynhyrchu a chynnal cofnodion cywir o bob maes gwaith 
· Gweithredu fel y pwynt cyswllt ar gyfer yr holl gyfathrebiadau i’r tîm Blaenoriaethu a chylchredeg cyfathrebiadau i’r unigolyn neu’r adran berthnasol mewn sefydliad  
·  Cwblhau’r dychweliadau monitro ar gyfer y maes gwaith  
· Rhoi’r archebion ar y gronfa ddata cyllid a phrosesu archebion ar gyfer y maes gwaith diffiniedig 
· Cydlynu unrhyw sesiynau ymwybyddiaeth ar gyfer y maes gwaith 
· Paratoi gwaith papur i’w wirio gan reolwr, a chynnal gwiriadau cychwynnol yn ôl y gofyn 
· Cysylltu â rhanddeiliaid ac asiantaethau perthnasol i sicrhau eu bod yn ymwybodol o’r wybodaeth ddiweddaraf fel ei bod yn cael ei rhannu'n ddigonol 
· Cynnal a gwirio cronfeydd data’r sefydliad, systemau ffeilio papur a chofnodion gwybodaeth, gan ymateb o fewn amserlenni y cytunwyd arnynt a chynhyrchu adroddiadau yn ôl y gofyn 
· Coladu gwybodaeth sy'n ymwneud â Dangosyddion Darparu Gwasanaeth (SDIs) perthnasol 
· Gweithredu fel ysgrifennydd mewn cyfarfodydd yn ôl y gofyn gan gynnwys trefnu agenda, llunio a dosbarthu cofnodion a phwyntiau gweithredu 
 

	
	Mae’r dyletswyddau/cyfrifoldebau uchod yn disgrifio’r swydd fel y mae ar hyn o bryd, ac nid yw’n rhestr gyflawn. Disgwylir i ddeiliad y swydd dderbyn addasiadau rhesymol a thasgau ychwanegol sydd ar lefel debyg a allai fod yn angenrheidiol. Os bydd addasiadau sylweddol mae’n bosib y bydd angen ystyried y swydd unwaith eto dan y cynllun Gwerthuso Swydd, a thrafodir hynny â deiliad y swydd yn y lle cyntaf. 


	Cymwyseddau  
	Mae holl gymwyseddau Fframwaith Cymhwysedd a Rhinweddau'r Gwasanaeth Cenedlaethol Rheoli Troseddwyr (NOMS) yn berthnasol i’r proffil grŵp hwn. Bydd y cymwyseddau canlynol yn cael eu hystyried yn ystod y broses ddethol: 
· 2. Newid a Gwella  
· 4. Arwain a Chyfathrebu 
· 5. Gweithio ar y Cyd ac Mewn Partneriaeth 
· 9. Rheoli Gwasanaeth o Safon 
· 10. Cyflawni ar Gyflymder 

	Cymwysterau Gofynnol   
	· Bydd gwiriadau diogelwch ac adnabod yn cael eu cynnal ar bob ymgeisydd cyn iddynt gychwyn y swydd. 
· Bydd rhaid i bob ymgeisydd allanol gwblhau cyfnod prawf o 6 mis. Bydd rhaid i ymgeiswyr mewnol wneud cyfnod prawf os nad ydynt eisoes wedi gwneud cyfnod prawf i NOMS. 
· Bydd rhaid i'r holl staff ddatgan a ydynt yn aelod o grŵp neu sefydliad sy’n cael ei ystyried yn hiliol gan y Gwasanaeth Carchardai. 

